అరుణ్ భారతి

అరుణ్ భారతి (జననం 1976 మార్చి 31), బీహార్ రాజకీయ నాయకుడు. 2024లో జరిగిన లోక్‌సభ ఎన్నికలలో ఆయన, జముయి లోక్‌సభ నియోజకవర్గం నుండి 18వ లోక్‌సభకు సభ్యుడిగా ఎన్నికయ్యాడు. ఆయన లోక్ జనశక్తి పార్టీ (రామ్ విలాస్) సభ్యుడు. మాజీ పార్లమెంటు సభ్యుడైన రామ్ విలాస్ పాశ్వాన్‌కు అల్లుడు, చిరాగ్ పాశ్వాన్‌కు బావమరిది.

 ప్రారంభ జీవితం 
ఆయన రామ్ యశ్ రామ్, డాక్టర్ జ్యోతి దంపతులకు  1976 మార్చి 31న జన్మించాడు. ఢిల్లీ విశ్వవిద్యాలయం పరిధిలోని శ్రీ రామ్ కాలేజ్ ఆఫ్ కామర్స్ నుండి వాణిజ్యంలో బ్యాచిలర్ పూర్తి చేసాడు. ఆ తరువాత, ఆయన 2004లో స్కాట్లాండ్లోని స్ట్రాత్‌క్లైడ్ బిజినెస్ స్కూల్ నుండి మాస్టర్ ఆఫ్ బిజినెస్ అడ్మినిస్ట్రేషన్ పట్టా పొందాడు.

 వ్యక్తిగత జీవితం 
అరుణ్ భారతి, రామ్ విలాస్ పాశ్వాన్, రీనా పాశ్వాన్ దంపతుల కుమార్తె నిషా భారతిని వివాహం చేసుకున్నాడు.

 ఇవి కూడా చూడండి 

 రామ్ విలాస్ పాశ్వాన్
 చిరాగ్ పాశ్వాన్
 జముయి లోక్‌సభ నియోజకవర్గం
 లోక్ జనశక్తి పార్టీ (రామ్ విలాస్)

మూలాలు  


వర్గం:18వ లోక్‌సభ సభ్యులు
వర్గం:బీహార్ నుండి ఎన్నికైన లోక్‌సభ సభ్యులు
వర్గం:బీహార్ వ్యక్తులు
వర్గం:బీహార్ రాజకీయ నాయకులు